Legal Document

Category: 334

Text:
9. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.61 της 3/19 Απρ. 1963 (ΦΕΚ Α΄45) Περί ρυθμίσεως του τρόπου εξοφλήσεως οφειλών οργανισμών τοπικής αυτοδιοικήσεως εκ δανείων δημοσίων επενδύσεων των προγραμμάτων κοινωφελών έργων. Λαβόν υπ’ όψιν: Σχετικήν εισήγησιν των επί του Συντονισμού, των Εσωτερικών και των Οικονομικών Υπουργών, καθ’ ην ενδείκνυται όπως ληφθούν μέτρα προς ευχερεστέραν εξόφλησιν των, δυνάμει του Νόμ.2212/ 1952, του Ν.Δ.2957/1954, των από 17-10/19.11. 1953 και από 5-2/21.2.1957 Β.Δ/των, του υπ’αριθ. 805/14.11.1960 Β.Δ/τος και των εις εκτέλεσιν τούτων εκδοθεισών κοινών υπουργικών αποφάσεων, χορηγηθέντων ήδη δανείων εκ των πιστώσεων δημοσίων επενδύσεων των διατεθεισών δια τα προγράμματα Μικρών Κοινωφελών Έργων ή Μεγαλυτέρων Έργων ή Κοινωφελών Έργων των Νομαρχιακών Ταμείων, εις τας Κοινότητας αίτινες κατά  το έτος 1961 επραγματοποίησαν ετήσια τακτικά  έσοδα  μέχρι 40.000 δραχμών, (Αντί της σελ.364,23(γ) Σελ.364,23(δ) 128-41 Οικονομική Διοίκηση και Λογιστικό 3.Ζ.δ.8-9 επί σκοπώ πληρεστέρας εξυπηρετήσεως των οργανισμών τούτων, ίνα δύνανται να αντιμετωπίσουν νέας οικονομικάς υποχρεώσεις προς εκπλήρωσιν επιτακτικών αναγκών των, αποφασίζει: Ι.Άπασαι αι ανεξόφλητοι οφειλαί εκ δανείων των, εν προοιμίω οργανισμών τοπικής αυτοδιοικήσεως προερχομένων εκ των πιστώσεων των δημοσίων επενδύσεων δι’ εκτέλεσιν των ως άνω προγραμμάτων κοινωφελών έργων, δι’ α συνήφθησαν δανειακαί συμβάσεις μεταξύ του Δημοσίου και των Νομαρχιακών Ταμείων αφ’ ενός και των εν λόγω οργανισμών αφ’ ετέρου, μέχρι και της 31 Δεκ.1962, ανεξαρτήτως αν εβεβαιώθησαν ή μη, κεφαλοποιούνται εξ υπαρχής εις νέαν ενιαίαν οφειλήν δι’ έκαστον δανειοδοτηθέντα οργανισμόν, συνισταμένην: α)Εκ των ληξιπροθέσμων μέχρι της 31 Δεκ.1962 δόσεων (τοκοχρεωλυτικών και χρεωλυτικών), πλην των προσαυξήσεων λόγω μη εμπροθέσμου καταβολής αυτών. β)Εκ του αλήκτου κατά την 1 Ιαν.1963 κεφαλαίου. Η ως άνω κεφαλαιοποίησις ενεργείται μέχρι της 15 Αυγ.1963 το βραδύτερον. ΙΙ.Το κατ’ εφαρμογήν της προηγουμένης παραγράφου διαμορφούμενον, δι’ έκαστον οφειλέτην οργανισμόν, νέον χρεωστικόν κεφάλαιον εξοφλείται εις ετησίας ισοπόσους δόσεις καταβλητέας την 1ην Νοεμβρίου εκάστου έτους, αρχής γενομένης από του έτους 1963, ως ακολούθως: α)Δια τας Κοινότητας, αίτινες κατά το έτος 1961 επραγματοποίησαν ετήσια τακτικά έσοδα μέχρι δραχ.25.000, εις τριάκοντα έτη ατόκως. β)Δια τας Κοινότητας, αίτινες κατά το αυτό έτος 1961 επραγματοποίησαν ετήσια τακτικά έσοδα από δραχ.25.001-40.000, εις είκοσιν έτη ατόκως. ΙΙΙ.Δια την κατά τας προηγουμένας παραγράφους ρύθμισιν των εκ των ως είρηται δανείων, οφειλών των ως άνω οργανισμών τοπικής αυτοδιοικήσεως, προσάγονται εις το οικείον Νομαρχιακόν Ταμείον, δι’ εν έκαστον χρηματοδοτηθέν εκ των δανείων τούτων έργον τα ακόλουθα στοιχεία: 1.Δι’ έργα περατωθέντα: α)Πρωτόκολλον δι’ ου βεβαιούται η παράδοσις του έργου εις την ενδιαφερομένην Κοινότητα. β)Βεβαίωσις της ΤΥΔΚ ότι το έργον λειτουργεί κανονικώς. γ)Βεβαίωσις της Νομαρχίας ότι επεβλήθησαν ανταποδοτικά τέλη υπό της οικείας Κοινότητος εις βάρος των ωφελουμένων εκ του έργου, εφ’ όσον μετά την εφαρμογήν της υπ’αριθ.11280/ΥΝΤ 914/19.3.1962 αποφάσεως των Υπουργών Συντονισμού Εσωτερικών και Οικονομικών, εγένετο πρόβλεψις τοιαύτης επιβολής τελών κατά την ένταξιν του έργου εις το πρόγραμμα Κοινωφελών Έργων. Σελ.364,24(δ) 128-42 2.Δι’ έργα μήπω περατωθέντα ή μη αρξάμενα εισέτι: Βεβαίωσις της ΤΥΔΚ περί της ενάρξεως εκτελέσεως του έργου και του προβλεπομένου χρόνου αποπερατώσεως αυτού. IV.Αι ληξιπρόθεσμοι δόσεις παρακρατούνται οίκοθεν υπό των Δημοσίων Ταμείων εκ των προς τους ως είρηται οργανισμούς τοπικής αυτοδιοικήσεως, κατά το άρθρ.37 παρ.2 εδαφ.α΄ έως και ε΄ του Ν.Δ.4260/1962 οικονομικών ενισχύσεων του Δημοσίου. Δια την λογιστικήν τακτοποίησιν των ως άνω πληρωμών, χαρακτηριζομένων ως υποχρεωτικών δαπανών των οργανισμών τοπικής αυτοδιοικήσεως, έχουν εφαρμογήν αι διατάξεις του άρθρ.156 του Δημοτικού και Κοινοτικού Κώδικος. Εις περίπτωσιν παραλείψεως προβλέψεως εγγραφής εις τον προϋπολογισμόν των ανωτέρω οργανισμών σχετικής πιστώσεως, οι Νομάρχαι υποχρεούνται όπως: α)Αναγράφουν αυτεπαγγέλτως τας αναγκαιούσας πιστώσεις εις τον προϋπολογισμόν των οφειλετών οργανισμών και β)Εκδίδουν τα σχετικά χρηματικά εντάλματα συμφώνως προς τας διατάξεις του άρθρ.159 του ως είρηται Κώδικος. V.Πάσα καθυστερουμένη δόσις, τόσον των συνωμολογημένων ήδη υπό παντός οργανισμού τοπικής αυτοδιοικήσεως δανείων εκ των πιστώσεων δημοσίων επενδύσεων των ως άνω προγραμμάτων κοινωφελών έργων, όσον και των εφεξής συναπτομένων εκ της αυτής πηγής νέων δανείων υπό των αυτών οργανισμών, επιβαρύνεται μηνιαίως με προσαύξησιν υπολογιζομένην προς 0,5%. Η τοιαύτη προσαύξησις εν ουδεμιά περιπτώσει δύναται να υπερβή τα 25% του κεφαλαίου του δανείου. VI.Εις τους οργανισμούς τοπικής αυτοδιοικήσεως τους μη εκπληρούντας εμπροθέσμως τας υποχρεώσεις των, ως αύται ρυθμίζονται δια των προηγουμένων παραγράφων της παρούσης, ουδέν νέον δάνειον, δι’ εκτέλεσιν νέων κοινωφελών έργων εκ της αυτής πηγής χορηγείται, μέχρι διακανονισμού των ως άνω οφειλών των. 3.Ζ.δ.9 Οικονομική Διοίκηση και Λογιστικό VII.Ο χρόνος εξοφλήσεως δανείων, συνομολογηθέντων μέχρι και της 31 Δεκ. 1962 υπό παντός εν γένει οργανισμού τοπικής αυτοδιοικήσεως εκ των πιστώσεων δημοσίων επενδύσεων των προγραμμάτων κοινωφελών έργων, ανεξαρτήτως αν εβεβαιώθησαν ή μη, και μη υπαγομένων εις την ρύθμισιν των παρ. 1 και 2 της παρούσης, δύναται να επιμηκυνθή: α)Από 5 εις 10 έτη δι’ ητιολογημένης, δι’ εκάστην περίπτωσιν, αποφάσεως του Συμβουλίου του οικείου Νομαρχιακού Ταμείου, κοινοποιουμένης εις τα Υπουργεία Συντονισμού, Εσωτερικών και Οικονομικών. β)Από 10 εις 15 έτη, δια κοινής αποφάσεως των Υπουργών Συντονισμού, Εσωτερικών και Οικονομικών, κατόπιν ητιολογημένης, δι’ εκάστην περίπτωσιν, προτάσεως του Συμβουλίου του οικείου Νομαρχιακού Ταμείου. VIII.Η ρύθμισις λεπτομερειών σχετικών με την εφαρμογήν της παρούσης ενεργείται δια κοινών αποφάσεων των αυτών ως άνω Υπουργών. IX.Η παρούσα, ισχύουσα από της εκδόσεώς της, δημοσιευθήσεται δια της Εφημερίδος της Κυβερνήσεως και κυρωθήσεται νομοθετικώς μερίμνη των αυτών ως άνω Υπουργών.